text: Villa rippet for kostbare designestole
  08 april 2018 kl. 17.30
  Alt fra designerstole til dykkerudstyr er blevet stjålet ved et villaindbrud.
  
  Ubudne gæster brød ind i en villa i Øsby ved Haderslev mellem lørdag klokken 9.00 og søndag klokken 13.15.
  Tyven, eller måske tyvene, kom ind i huset ved at bryde hoveddøren op. Herefter har de været rundt i hele villaen og et udhus.
  Der er muligvis også blevet brugt et større køretøj i forbindelse med indbruddet, hvor der et blevet stjålet en del ting.
  Her er, hvad politiet oplyser, der er blevet stjålet:
  - 17 Arne Jacobsen 7’er stole.
  - Sofabord i glas.
  - El-apparater og værktøj.
  - Dykkerudstyr.
  - Tre fladskærmsfjernsyn.
  - En Nintendo.
  - En Playstation 2.
  - En hele skuffe med parfume.
  - Bærbare computere.
  - Ovne.
  - Mikroovne.
  Har du oplysninger, der måske kan hjælpe politiet med at opklare sagen, så kan Syd- og Sønderjyllands Politi kontaktes på 1-1-4.
  